**פרוטוקול ישיבת הנהלה כלכלית מס' 05.19 מתאריך: 30.4.19**

1. פרוטוקול 04.19 אושר.
2. דו"ח מנכ"ל:

מערכות סולריות – אנחנו ממתינים לפרסום אמת המידה של החיבורים ברשומות של רשות החשמל בנוגע לפתרון טכנולוגי שיאפשר לרשות ניתוק מרחוק של המערכות הסולריות. מיד לאחר הפרסום נוכל לעדכן את התכנית בהתאם.

סוכם: לקבל עדכון על ביצועי המערכות (תעריפית ומונה נטו) ביחס לתכנון שהוצג – באחריות דיאגו.

1. **סיכום תמחירי 2018**

תיירות (חנות) – ההנהלה מטילה על דיאגו ועל הדס ורדי לבדוק ולמצוא מחוללי צמיחה.

לול – תוצאות כלכליות טובות מהתכנון ומהאומדן. עמידה ביעדים שבשליטתנו. ענף הפטם במשבר עמוק ומתמשך שעדיין קשה לראות את סופו.

רפת – עמידה ברוב היעדים למרות קדחת שלושת הימים שחוותה הרפת באופן קשה ומרגישים את השפעותיה גם ב-2019.

בננות – עמידה ברוב היעדים. תוצאות כלכליות טובות מהתכנית ומהאומדן. יבול גבוה גרם לעלייה בהוצאות העבודה אך לירידה בעלות העבודה לק"ג.

ענפי המטעים ומנהלת העסק – בישיבה הבאה.

* הועלתה בקשה למעקב ההנהלה אחר נושא הבטיחות במשק והעמידה בדרישות החוק.

1. כרטיס אשראי לדגניה עסקים – אושר להזמין כרטיס בבנק הבינלאומי ע"ש **רז קליסקי בן חמו**.
2. דירקטור בסולאדור – לאחר הפרדה מהשותפים נותרנו עם שלושה דירקטורים, שהם המינימום הנדרש. **דוידי מרום** ביקש לסיים. אושר למנות את **דיאגו אופן** במקום דוידי.